
Csillagosztás 


Küszöbön legnagyobb ünne- 
pünk, április negyedike, felsza- 
badulásunk huszonhatodik év- 
fordulója, és közeledik az úttörő- 
mozgalom huszonötödik születés- 
napja. 

Sok csapatnál elhatározták az 
úttörők és kisdobosok, hogy a 
felszabadulás ünnepétől a jubi- 
leum ünnepéig, vagyis április ne- 
gyedikétől egészen év végéig min- 
dig viselik a vörös, illetve kék 
nyakkendőt. Ezt nagyon helyes- 
lem, ez nagyon szép lesz. Én is 
szeretnék ünnepelni, tehát elha- 
tároztam, hogy kedves barátaim- 
nak, akik levélben számolnak be 
a jubileumi tettekről és esemé- 
nyekről, átadok egy-egy jelképes 
csillagot. 

Az elsőt mindjárt olyannak 
adom, akit még csak ezután 
avatnak fel kisdobosnak. Olvas- 
sátok el, mit írt levelében: 

, Én még csak elsős vagyok, de 
már kisdobosjelölt. Szeretek ol- 
vasni és rajzolni. Négyéves ko- 
romtól járok a Bartók Béla zenei 
iskolába. A Télapó ünnepélyen 
én kísértem zongorán pajtásaim 
énekét. Mezőmegyeren, Békés- 
csabától 5 km-re lakom. Van egy 
négyéves hugikám, sokat mesé- 
lek neki. Örömömben írok ne- 
ked, hogy már ilyen nagy vagyok, 

és részt vehetek a kisdobos mun- 
kában. Igyekeztem szépen írni, 
de egy kicsit még elfáradok. Írha- 
tok-e, rajzolhatok-e máskor is? 


Kojnok Marika kisdobosjelölt, 
Mezőmegyer, Fő u. 3." 


Avatásod napjára sok-sok bol- 
dogságot, Marika! Várom leve- 
ledet, rajzodat. 


Kissé vad Őzikék 


Wéber Kati másodikos kisdo- 
bos Budapesten, a hatodik ke- 
rületben, a Liszt Ferenc tér 6. 
szám alatt lakik. 

, Nálunk nagyon vidám a raj 
élete — írja Kati druszám. — 
A legutóbbi foglalkozáson mu- 
latságos és tanulságos csatakiál- 
tásokat tanultunk és gyakorol- 
tunk. Különösen jót nevettünk az 
Őzike őrs csatakiáltásán: Búza, 
búza, búzakéve, mi vagyunk az 
osztály réme, hűhalx Mert az 
Őzike őrs tagjai a fiúk; sokszor 
nem éppen a legjobbak, De remél- 
jük, hogy ettől a csatakiáltástól 
megjavulnak." 

Én nem tudom, miért vagy 
elégedetlen az Őzikékkel, Kati, de 
elárulom neked: egy másodikos 
kisdobos, akármilyen jó és kedves, 
mindig még jobb akar lenni. Mint 
ahogy másodikos korunkban még 
nem lehetünk olyan okosak, mint 
mondjuk hetedikes korunkban — 
mi is lenne velünk, ha még ezután 
nem lennénk napról napra jobbak 
és vidámabbak? 


M: illik kisdoboshoz? 


Mintha összebeszéltek volna az 
én kedves barátaim, több olyan 


levelet is kaptam mostanában, 
amiben gyönyörű eredményekről 
számolnak be a pajtások, de 
azért mégsem elégedettek. 

Fövenyessy Katalin, őrsvezető 
helyettes, az ózdi Orion rajból, 
ezt írja: 

, Szorgalmasan készülünk az út- 
törőavatásra. A kisdobos három- 
tusát már teljesítettük, szép he- 
lyezést ért el rajunk a futásban, 
magasugrásban,  távolugrásban. 
A Télapó ünnepélyen megajándé- 
koztuk a hatodikos úttörőket egy- 
egy könyvjelzővel, november he- 
tedikén mi rendeztünk ünnepé- 
lyes rajgyűlést, amelyre a másik 
negyedikes rajt is meghívtuk. 
Ezután a sok jó után azt gondo- 
lod, Űr Kata, hogy rajunk min- 
den kisdoboshoz illőt megtett? 
Sajnos ezt nem mondhatjuk el! 
A magatartással még baj van. 
Mit tanácsolsz? Hogyan lenne 
könnyű ezt a hibát jóvá tenni?" 

Gál Ágota gyöngyössolymosi 
kisdobos még érdekesebb levelet 
írt. Örömmel jelenti, hogy őrsé- 
vel együtt már február elején 
minden őszi és téli próbát telje- 
sített. Rajában sok az ügyes raj- 
zoló, jó rejtvényfejtő. Sőt, Ágota 
maga is csinál ügyes rejtvényeket, 
például a saját nevét is rejtvény- 
be tette; meg kellett fejtenem, 
hogy tudjam, kitől kaptam a 
levelet. De egy verset küldött, 
amiben önmagára panaszkodik: 
, Ugrabugra vagyok, mint a hal- 
csík, mindig kotyogok, mint a 
tyúk." 

Végül Gácsi Zsuzsa Nagyrédé- 
ről arra kér, hogy csak kezdő- 
betűkkel ugyan, de intsem meg 
azokat a kisdobosokat, akik ren- 


detlenkedni szoktak az őrsi fog- 
lalkozáson. 


Csakhogy attól tartok, ha csak 
a kezdőbetűket írom is, Zsuzsa 
barátnői — mindjárt kitalálják, 
hogy róluk van szó. Ők is írnak, 
megírják, hogy az ő véleményük 
szerint, kik azok, akik nem visel- 
kednek egészen úgy, mint kis- 
doboshoz illik. És akkor vége- 
hossza nem lesz a vádaskodásnak, 
sőt, a veszekedésnek. 


Nagyon helyes, ha nem vagy- 
tok egészen elégedettek sem ma- 
gatokkal, sem egymással, de azért 
ez sohase váljék zsémbeléssé, zsör- 
tölődéssé, veszekedéssé. Nekem 
nyugodtan megírhatjátok tovább- 
ra is, ami nem tetszik, amit javí- 
tani szeretnétek, én majd vigyá- 
zok ezután is, hogy amennyire 
lehet, igazságosak maradjunk, a 
jót is meg a rosszat is vegyük 
észre, de nehogy rosszaságnak 
tartsuk azt, ami csak vidámság, 
elevenség! 


Fiatal és öreg úttörők 


Dániel Ágnes Mogyorósbányá- 
ról küldött egy dalt, ami egyben 
játék is: , Fiatalok, úttörők" a 
címe. Megmutattam. a szerkesztő 
néninek, nagyon örült. Ágnes 
persze azt gondolja, ez új, pedig 
már több mint húsz éve ismerik 
azok, akik akkor voltak úttörők. 
A kottáját azért nem közlöm, 
mert a szerkesztő néni szerint 
minden városban és faluban ta- 
láltok olyan felnőtteket, akik 
ismerik és szívesen megtanítják 
nektek: , Fiatalok, úttörők, itt 
állunk mi készen, annyi a mi se- 


regünk, mint fűszál a réten..." 


lzon a napon... 


Anyám meséli 
Hogyan volt régen, 
Milyen világ volt, 
Mikor nem éltem 


Mondja: éheztek, 
Rabságban éltek, 
Romok közt jártak, 
Temettek, féltek 


— Hogyan lett vége? 

— kérdem Mamától. 

— Nem múlik a baj 
Csak úgy magától 


Mondja: katonák 
Jöttek. a nappal, 
Keletről jöttek, 
Velük a hajnal 


Homlokuk: csillag, 
A léptük: béke 

Jó fegyverük volt, 
És így lett vége. . . 


Minden megfordult 
Azon a napon. 
Mintha új élet, 
Más csillagzaton 


Mintha másik nap 
Sütne le reánk, 

Fényében gyógyult 
Megtépett hazánk 


És lett április 

Örök üzenet: 

Hogy az ember, 

Minden ember 

Szabadságra 
született 


BARS SÁRI 


GAÁL ÉVA rajza 


4 kisdolos 


Az volt a hajnalhasadás, 
március, rügy, a fény — 
ki tudja hol, csapatba állt 
egy dobos kislegény. 


Talán látta Petőfit is, 

Bem kék táborát 

s dobolt, dobolt a kislegény, 
míg őszbe hulltak a fák. 


Egy dobverés — egy szívverés, 
a fölkelt nemzeté 

s elhalt a kisdob — elveszett 
Világos felé. . . 


Emeld fel azt a kisdobot, 

mert értük is pereg: ; 
társakért tenni szép dolog, 
gyengébbnek nyújts kezet. 


Az iskolapad fényesül, 
hol könyv és hű füzet 
kíséri a kisdobost, 

míg évre év pereg. . . 


Nyakkendőd lesz kékszínű, 
hogy különb, jobb lehess, 
mint hajdan az a kislegény: 
tenni érdemes! 
VASVÁRI ISTVÁN 

gy zömök, szakállas 
vadász bandukol kutyájával 
a közeli nyírfaerdő felé. Fá- 
radtnak látszik. Sápadt arcát 
ritkán érheti friss levegő. El- 
gondolkodva lépeget, kutyá- 
ja vidám csaholása figyelinez- 
teti, hogy helyben vannak. 
Az erdő fehér törzsű fái, a 
fák között ugrabugráló nap- 
sugárfiókák jókedvre hangól- 
ják. Leveszi válláról puská- 
ját és leheveredik az egyik fa 
alá, jólesően nyújtózik egy 
nagyot. 

Hirtelen egy bokor rezzen 
meg a közelükben. Egy ma- 
dár repült fel róla, de a kutya 
egyszerre nyugtalan lett: 

— Mi az, Zsenyka — szó- 
lítja meg a vadász a kutyá- 
ját —, nyúlhúsra fáj már a 
fogad? 

Alig mondta ki ezeket a 
szavakat, az egyik fa mögül 
felbukkant egy nyúl. A va- 
dásznak csák annyi ideje ma- 
radt; hogy felkapja a puská- 
ját és talpra ugorjék. A nyuszi 
— még fiatal, tapasztalatlan 
lehetett — csak akkor vetté 
észre a nagy veszélyt, ami- 
kor a púska csöve rámeredt. 
Piros szemében kigyúlt a ré- 
mület, majd mint a nyíl, szá- 
guldott el mellettük. Sike- 
rült elmenekülnie. 


Furcsa dolog, a vadász ar- 


cán nyoma sem volt a bosz- 
szúságnak, szinte megköny- 
nyebbülten lélegzett fel, hogy 
a zsákmányt elszalasztotta. 

De nem úgy a kutyája! 
Zsenyka mérges vakkantására 
a vadász válaszul jóízűen fel- 
kacagott. 

— Látom, nagyon elége- 
detlen vagy velem. Megérte- 
lek, lecsúsztál a jó falatról — 
mondta még mindig nevetve 
a vadász, és gyengéden simo- 
gatta meg kedvence fejét. 

Zsenyka csak nem békült 
meg. — 

— Ertelek, értelek — csití- 


totta kutyáját. — Ne hara- 
gudj, nem tudtam lelőni azt 
a kis nyuszit, olyan nagyon 
szép volt. No de, ne búsulj, 
ha krokodilra bukkanunk, 
annak aztán nem kegyelme- 
zek! 

Zsenyka tovább morgott, 
úgy látszik, nem nagyon csá- 
bította a korokodil-pecsenye. 
Beljebb mentek az erdőbe. 
Egyszerre csak egy élénk pi- 
ros folt tűnt fel előttük. i 

— No nézd csak — csodál- 
kozott hangosan a vadász. — 
Hogyan tévedt ide pipacs? 

Közelebb kerültek, hát egy 
gombát szedő, guggoló kis- 
lány volt előttük. Piros ken- 
dője emlékeztette pipacsra a 
vadászt. Kosarából már jócs- 
kán kandikáltak ki gombák. 

— Látom, te kis vadvirág 
— szólította meg a vadász a 
lánykát —, ügyesebb voltál, 
mint én, már megszedted a 
gombapörköltre valót. De 
móndd csak, krokodilusra hol 
akadhatok? Megígértem a ku- 
tyámnak, hát szeretném vele 
megörvendeztetni. 


A kislány kuncogni kez- 


dett, majdhogy hangos ka- 
cagásban tört ki, de elrestell- 
te magát és köténykéjével el- 
takarta az arcát. Még azt 
gondolja ez a tréfás vadász, 
hogy kineveti. 

— Mondd meg már, hogy 
hívnak? — faggatta a lány- 
kát a vadász. 

— Dasának — felelt bátran 
a kislány. 

— Aztán szereted-e hall- 
gatni a meséket? 

— Szeretem hát! A fonó- 
ban, kukoricafosztáskor hal- 
lottam nem. egyet. De szép is 
volt! 


— Hát 
van-e? 

— Nincs nekem. De minek 
is? Nem tudok én olvasni. 
A betűkre megtanított édes- 
apám, de összerakni már ő 
sem tudja. 

— Hogy lehet az? — kérdi 
elámulva a vadász. — Ahogy 
nézlek, iskoláskorban lehetsz. 

— Már a kilenc évemet is 
betöltöttem — mondta Dasa 
búsan —, de még iskolába 
nem jártam, mert nálunk 
nincs és nem is volt iskola. 

A vadász szemében kialudt 
a hamiskás fény. Jegyzet- 
füzetet, ceruzát vett elő. Dasa 
csak nézte a csillogó végű 
szerszámot. Vajon mit akar 
vele a vadász? 

— Meséld el, hol laktok, 
hányan éltek a faluban? 

Dasa szívesen, okosan vá- 
laszolgatott, nem vette le 
szemét a fehér papíron fürgén 
futkosó ceruzáról. 

A. vadász felnézett jegyzet- 
füzetéből, észrevette a lányka 
bámuló, gyönyörködő tekin- 
tetét. 


meséskönyved 


CERUZÁJA 


— Tetszik? — kérdezte. — 
Neked adom. És már 
nyújtotta is Dasának a ce- 
ruzát. 

A kislány arca, most való- 
ban, mint a pipacs, piros 
lett az örömtől: 

— Örökbe? — kérdezte hi- 
tetlenül. 

— Hát persze — mosolyo- 
dott el a vadász. Aztán hun- 
cut mosollyal tette hozzá: 

— Majd iskola is kerül hoz- 
zá. Hasznát veheted. 

Elköszöntek egymástól. A 
vadász visszafordult, de a 
kislány még állt, állt mozdu- 


latlanul és a gombáinak-e, 
vagy talán csak magában 
suttogta: 

— Nálam hagyta. Örökbe. 

Aztán, mint akit a forgó- 
szél sodor, úgy repült haza, 
kicsiny falujukba. 

— Édesanyám, édesapám! 
— szaladt be a házba. — 
Nézzétek már, mit kaptam? 

Összefutott a család, még a 
szomszédok is a hangos kiál- 
tásra. Forgatták, csodálták a 
nem akármilyen szép ceruzát. 
Dasa pajtásai szemet is ve- 
tettek rá tüstént, de szívesen 
elcserélték volna! Ám Dasa 
nem vált meg egy percre sem 
kincsétől, még az ágyába is 
magával vitte, mint más gye- 
rek a kedvenc játékát. Raj- 
zolgatott vele fákat, mada- 
rakat nagy gyönyörűséggel. 


Elmúlt egy hét. A falu ap- 
raja-nagyja éppen ebédnél 
ült, amikor megszólalt a kis- 
bíró dobja: tratata, tratata. 

Dasa édesapja kelletlenül 
kelt fel az asztaltól. — Még 
enni sem hagyják az embert 
— morogta. Nem sok jót 


várt, hiszen a cár idején szok- 
ták vasárnap összecsődíteni 
a népet a rossz hírre, legin- 
kább. 

— Közhírré tétetik — do- 
bolta a kisbíró —, pecsétes 
írás érkezett magától Vla- 
gyimir Iljics Lenintől. Tudo- 
mására jutott, hogy falunk- 
ban nincs iskola, a nép írás- 
tudatlan. Elrendelte, hogy 
sürgősen iskolát kell építeni 
ehhez kéri a falu népének két- 
kezi támogatását is. 

Az emberek összenéztek. 
Szemük ragyogott. Régen áhí- 
toztak már iskolára. 

— De heonnan tudhatta 
meg Vlagyimir Iljics, hogy 
nincs iskola nálunk, hiszen 
nem is mertünk kérni, tud- 
tuk vállán a sok gond, baj — 
kérdezte egyik is, másik is, 
csak nem fért a fejükbe ez a 
rejtély. 

Hiába is tanakodtak öre- 
gek, fiatalok, csak nem jöttek 
rá a nyitjára. 

Dasa édesapja örömmel új- 
ságolta otthon a jó hírt. Kö- 
ré sereglett a családja, még 
karonülő is volt a gyerekei 
között: 


— Iskolások lesztek, ta- 
nult emberek ! — mondta bol- 
dogan. — Maga Lenin ren- 


delte el, hogy iskolát építse- 
nek a falunkban. Meg is lesz! 


— Én ezt tudtam, édes- 
apám, már egy hete — kiál- 
totta lelkendezve Dasa. 
Az á vadász, akivel az erdő- 
ben találkoztam, és akitől a 
ceruzát kaptam, megmond- 
ta: ,A ceruzához, meglásd, 
iskola is kerül." De okos em- 
ber volt, hogy így megjöven- 
dölte! 

Vajon ki lehetett az a va- 
dász? — töprengett Dasa ma- 
gában. Vajon ki? 


OSVÁT ERZSÉBET 


, IZGALMAS OLVASMÁNY veszes 
] T kv s —— 
Hi 


PAPRIKA űj találmánya "se 


JÓ HOSSZÚ IDŐ KELL 


ANTONI ROZÁLIA 


V.. egyszer egy lakoda- 


lom, országos nagy eszem-iszom. 
Fényes volt, népes volt, koma, só- 
gor mind ott volt: vékából itták a 
bort. 

Kipingálták a plakátra, ki- 
íratták az újságba, bemondták a 
rádióba ötpercenként tegnap óta, 
kidobolták, kihirdették, kengyel- 
futók hírül vitték: 

"Kinek foga-gyomra ép, várja 
finom estebéd. Fehér ingben, 
frakkban-klakkban legyen ott a 
medve-lakban!? 

Az előkelőségeknek ezen kívül 
még külön névre szóló meghívót 
is vitt ki a postás, aranyszélű 
papiroson szép cifra betűkkel. 
Kár, hogy nem mindenki tudta 
elolvasni. . . 

Egyedül a kisegér nem tudott 
semmiről. Újság nem járt neki, 
rádiója nem volt, meghívót sem 
kapott. De hiába is kapott volna, 
mert úgysem volt ünneplő ru- 


. hája, csak egy szál ócska, nyűtt 


gúnyája. Egész héten abban járt, 
éjszaka is abban hált, csak vasár- 
nap vette le, hogy kimossa a fe- 
lesége. Egy szó, mint száz: sze- 
gényebb volt a templom egerénél. 

Hát megmozdult a falu apraja- 
nagyja a lagzi hírére: a sok koma, 
komaasszony, még több sógor, só- 
gorasszony, násznagyok,  vőfé- 
lyek, válogatott legények, leá- 
nyok, menyecskék, csúnyácskák 
meg szépecskék, iskolások, óvo- 
dások, karonülők,  pelenkások, 
mind csak a hetedhétországra szó- 
ló lakodalomról beszéltek. 

Így jutott el a hír a kisegér fü- 
lébe is. Vasárnap reggel volt, ép- 
pen akkor kelt fel, a felesége meg 
szidta mint a bokrot, hogy: ,,te 
emilyen, te amolyan"! Hogy ő 
még életében nem látott ilyen 
élhetetlen frátert, meg hogy sze- 
retné tudni, mit adjon enni ennek 
a három. éhes kisegérnek, ha fel- 
ébrednek és enni kérnek, mikor 


: leányok, 


Írta: W. PETROLAY MARGIT / 


Rajzolta: RÓNA EMY 


még egy árva kiflivég sincs a 
háznál. . . 

Szóval: javában állt a nagy csa- 
ládi ribillió, amikor bekopogott 
az ajtón a kisegér komaasszonya. 


— Jöjjön gyorsan, komám- 
uram, ha valamit látni akar! 
Itt megyen a násznép a rezesban- 
dával! Vőfélyek, nyoszolyók, ki-ki 
a párjával! 

— Mit nekem a násznép! — 
legyintett a kisegér mérgesen. — 
Nem érek rá vőfélyek, nyoszolyók 
után lesekedni. Kisebb gondom is 
nagyobb annál. . . 


— Hát ha nem, akkor nem — 


mondta a komaasszony és sértő- 
dötten odébbállt. 


Éppen akkor ért az ablak alá a 
lakodalmas menet, akkora csin- 
nadrattával, hogy felébredtek rá a 
kisegerek és mind a hárman egy- 
szerre enni kértek. Ezt már nem 
hallgathatta tovább a kisegér, 
huss! kifutott az udvarra, csak 
úgy ingben, gatyában, ahogy ki- 
bújt az ágyból. 

Ott vonult a háza előtt a la- 
kodalmi menet: komák, sógorok, 
asszonyok, frakkban, 
klakkban, feketében, vadonatúj 
ünneplőben, ki négy lábon, ki 
két lábon, lovashintón, kerékpá- 
ron. A vén farkas gubában, réz- 
sarkantyús csizmában, mellette 
meg róka koma piros bársony 
nadrágban. Szelíd őzek ünneplő- 
ben, félénk nyulak nyúlcipőben, 
szarvasok-agancsosok, fürgelábú 
táncosok, dühös-mérges vadka- 


nok, kukoricatolvajok. Sor végén 
a csacska szarkák, fecsegők és 
tarkabarkák, cinkék, varjak, se- 
regélyek, fülesbaglyok, szép kö- 
vérek. Legelöl a rezesbanda, utá- 
na egy cigánybanda, középütt a 
vőlegény, bizony helyre egy le- 
gény! Barna bozont a subája, 
öregapja hagyta rája. Hát a mát- 
ka? Drága párja? Az is híres, 
táncos fajta, körmös mancsa, 
tányér talpa. Hej, de szép volt, 
jó is volt, hét országban híre 
volt! 

A kisegér nem tudott betelni a 


látványossággal. : 
— Ez már igen! — gondolta 
magában. — Ezt megnézem ma- 


gamnak! Úgyse láttam még soha 
lakodalmat! — És majd kiesett a 
szeme a száján nagy csodálkozá- 
sában. 

Mégis legeslegjobban tetszett 
neki a sok szép ajándék, amit 
az ifjú párnak vittek a vendégek. 
A róka tyúkot vitt a hóna alatt, . 
a farkas bárányt cipelt a hátán, 


a többi tortákat, cukortól cifrá- 
kat, sós süteményt, almáslepényt, 
egész szekér mákos mézest. No, 
senki se marad éhes! 

Erről aztán eszébe jutott a kis- 
egérnek, hogy még nem is regge- 
lizett... Pedig ezután jött még a 
java: sok szépséges himmi-hum- 
mi, sosem lehet beleunni. Annyi 
mázas cserép, száz embernek elég, 
selyempaplan, égszínkék, ezüst- 
kanál huszonnégy, tányér, lábas, 
serpenyő, daráló meg habverő. . . 

A kisegér nem tudott betelni a 
sok látnivalóval. Mikor aztán az 
utolsó vendég is elvonult (a varjú 
volt a" sereghajtó, akkora sajtot 
gurított maga előtt, mint egy 
kisebbfajta holdvilág) azt gondol- 
ta magában: 

— Ha nem is hívtak a lagziba, 
ki tiltja meg, hogy utánuk men- 
jek? Ahol ennyi cifra népség, ki 
törődik egy szegény kisegérrel? 

Ahogy mondta, úgy is tett, 
elindult szépen a násznép után, 
lépegetett a rezesbanda hangjára 


s nyelte a port, amit felvert a lá- 
buk. Aznap úgyse nyelt még egye- 
bet... 

Ment-ment-mendegélt, nap- 
nyugtára odaért. Odaért a lako- 
dalmas házhoz, de nem ment be, 
mert egy nagy szürke kandúr 
silbakolt a küszöbön, hogy be ne 
mehessen senki, aki nem hivata- 
los. 

— Kár, hogy nem mehetek be, 
— sóhajtotta a kisegér. — Leg- 
feljebb majd innen kintről lese- 
kedek, ha már idáig eljöttem. . . 
És meghúzódott egy cirokseprű 
mögött, ami oda volt támasztva 
kívülről az ajtófának. — Csak a 
macska meg ne lásson! 

Amint mondta, úgy is tett. 
A seprű mögül leste, mi történik 
benn, a lakodalmas házban. 

Hát ott már állt a lagzi javá- 
ban. Fújták a trombitát, húzták 
a nagybőgőt, ették a jó finom fa- 
latokat. Hej, de sok jóféle! Elő- 
étel hatféle, tyúklevesbe lúdgége. 
Sültből-főttből volt rogyásig, hur- 
ka-kolbász megunásig. Aztán a 


, sok édes béles, csöröge fánk, má- 


kos rétes. Kukorica édes málé, 
tarkababból szemeskávé, tejszín- 
habos zöld uborka, fokhagymával 
habos torta, málnalekvár káposz- 
tával, bolondgomba aranytálban. 
És még a sok innivaló: kakastej- 
ből főtt kakaó, csokoládés limo- 
nádé, kaporízű csokoládé, folyt a 
csapból, mint a patak, borospin- 
cén sem volt lakat. . . 

Szegény kisegér csak lapult a 
seprű mögött és nyelte a nyálát. 
Meg se mert moccanni: észre ne 
vegye valahogy a macska. Fázott 
is ott egyszál ingben, mert éjsza- 
kára járt már az idő és hűvös szel- 
lő kerekedett. No de éppen ez volt 
a szerencse, mert a szürke kandúr 
is fázni kezdett. Unta is már az őr- 
ködést, szeretett volna körülnézni 
odabent a menyecskék között. 


— Úgyse jön már senki! — 
gondolta magában, meg aztán 
félt, hogy bent azalatt mindent 
megesznek, otthagyta hát a strá- 
zsát és besompolygott a házba. 

A kisegér meg éppen csak erre 
várt: utána, mint a nyíl! Egye- 
nest az asztal alá. Sajnos, a va- 
csorának már vége volt, csak a 
tányérokat nyalogatta még né- 
hány vendég. 

A násznagy éppen akkor tette 
ki a kalapját az asztal tetejére s 
nagy hangon elkiáltotta magát: 

— Eladó a menyasszony! 

A cigánybanda rázendített s el- 
kezdődött a  menyasszonytánc. 
Násznagyok, vőfélyek, leányok, 
legények, fiatalok, öregek, kis- 
iskolás gyerekek dobálták a sok 
fényes pénzt a kalapba. Táncol- 
tatták a menyasszonyt, majd szét- 
rúgták a ház falát. Járták, rakták, 
rúgták a port, kurjongattak. 

— Ujuju — rikoltozott a róka. 

— Sose halunk meg! — üvöl- 
tötte a farkas. 

— Hej, de jó lenne megtáncol- 
tatni a menyasszonyt! — gondol- 
ta a kisegér az asztal alatt. — 
Legalább egyszer kimulatnám 
kedvemre magamat. — De mivel 
nem volt egy lukas garasa sem, 
amit a kalapba dobhatott volna, 
meg attól is tartott, hogy a nagy 
forgatagban valaki még a farkára 
léphet, hát inkább elindult, hogy 
valami harapnivaló után nézzen. 

Háromszor körülfutotta a há- 
zat, minden lukba belenézett, 
minden csuporba beledugta az 
orrát. De hiába futkosott, hiába 
szaglászott, mert a vendégek min- 
dent megettek, megittak, még 
csak egy lerágott csontocskát se 
hagytak. Még szerencse, hogy a 
kontyos kemence tetején talált 
egy marék tökmagot, amit föl- 
tettek száradni. Nekiesett és jól 
bereggelizett belőle, mert akkorá- 
ra már vége felé járt az éjszaka. €9 

Úgy jóllakott tökmaggal, hogy a 
füle is kétfelé állt tőle. Három 
szem még meg is maradt, azt be- 
tette az inge alá: hadd örüljenek 
otthon a gyerekek! 
pp hogy megtörülte a száját 
az utolsó falat után, megszólalt a 
kakas és kihirdette a reggelt. 
A muzsikusok rázendítettek a 
Rákóczi-indulóra, a vendégek ab- 
bahagyták a táncot, búcsút vet- 
tek az ifjú pártól s elindultak ha- 
zafelé, úgy, ahogy jöttek. Csak 
a farkas veszített el félpár réz- 
sarkantyút, róka komának ha- 
sadt ki a bársony nadrágja. Az 
egyik őzikének pecsétes lett az 
ünneplő ruhája, az egyik nyúlnak 
kilukadt a nyúlcipője, az egyik 
szarvasnak letörött a szarva, az 
egyik vadkannak kicsorbult a 
foga. A szarkáknak tövig elko- 
pott a nyelvük, a kis cinkék nát- 
hát kaptak, a varjúnak elveszett 
a zsebórája, egész úton azt sirat- 
ta, a seregélyek megtalálták, de 
nem. adták vissza neki, hanem el- 
dugták a kakukk fészkébe, s a 
fülesbaglyok eltévedtek az erdő- 
ben. A többiek mind baj nélkül 
hazaértek. Ki két lábon, ki négy 
lábon, de legtöbbje négykézlá- 
bon. 
A házban csak az új pár ma- 
radt meg a macska. Míg a pénzt 


számolták a kalapban, a macskát 
kikergették mosogatni. Pedig ál- 
mos volt már az is, szívesebben 
lefeküdt volna. Nagy kelletlenül 
hozzáfogott a mosogatáshoz. Hát 
ahogy megfogja a dézsát, ott ku- 
porog alatta a kisegér egyszál 
ingbén, gatyában. Fázott az ár- 
va, álmos is volt, gondolta, ott 
majd kiszundikálja magát, mi- 
előtt hazaindul. De most aztán 
egyszerre kiment a szeméből az 
álom, ahogy meglátta a macskát. 
Azt se mondta: vaskalap! Ha- 
nem úgy elszaladt, hogy meg 
sem állt, amíg az utcájukba nem 
ért. A szomszéd ház előtt már 
kint állt a komaasszonya, épp 
akkor engedte ki a tyúkokat. Rá- 
köszönt nyájasan: 

— Szép jóreggelt, — komám- 
uram! Honnan ilyen jókor reg- 
gel? 

— Szép jóreggelt, komámasz- 
szony! Lakodalomból. 

— Lakodalomból? — csodál- 
kozott a komaasszony. — De 
hiszen tegnap még esze ágában 
se volt lakodalomba menni! 

— Nem is volt! Nem is volt! 
— ötölt-hatolt a kisegér. — De 
hát hintóval jöttek értem, hát el 
kellett mennem, ha már annyira 
erőltettek. 


— Igaza van, komámuram! 
— helyeselt a komaasszony. — Az- 
tán jót evett a lagziban komám- 
uram? 

— Hajaj! — felelte a kisegér. 
— Ugy teleettem magam min- 
den jóval, hogy a fülem is kétfelé 
áll tőle. Ami meg nem fért belém, 
itt viszem, ni, a maradékot a gye- 
rekeknek. 


— Még a maradékot is elhozta, 


komámuram? — meresztette a 
szemét a komaasszony. 
— El kellett hoznom, nem 


akartam őket megsérteni. Nem 
igaz, komámasszony? 

— Persze, hogy igaz — sóhaj- 
tott fel a komaasszony. — Szép 
az, ha így megbecsülik az embert. 

Mire a kisegér szerényen csak 
ennyit mondott: 


— Bizony, komámasszony... 

Azzal befordult a kiskapun és 
elégedetten mosolygott magában, 
mert tudta, hogy megörülnek 
majd a gyerekek a tökmagnak, 
hiszen három napja nem ettek 
szegénykék. No, majd máskor 
őket is elviszi magával. . . 

Ez volt a nagy lakodalom a dej- 
tári domboldalon. Hangos volt, 
rangos volt, koma-sógor mind ott 
volt. Kár, hogy hamar vége volt. 


Húsvét közeledtével két dologra 
gondolj. Először, hogy mivel lepjed 
meg kistestvéredet vagy a szomszé- 
dék ovis gyerekét, másodszor — ha 
leány vagy —, legyen otthon piros- 
tojás, amikor jönnek a locsoló le- 
génykék. 

Jó húsvéti ajándék a dobozból ké- 
szített, mozgatható lábú nyuszi! Egy 
hosszúkás formájú doboz, mondjuk 
fogpasztás doboz éppen elegendő 
hozzá. Rajzold reá az 1. ábrán látható 
formát, a ,T" a nyuszi törzsét, az 
uL" a hátsó lábát jelzi. Ebből kettő 
kell. Rajzolj még két mellső lábat is, 
majd vágd ki a dobozból ezeket. Az 
állalatti részt (, Á"), ami a mellig tart, 
ragaszd a toroknak megfelelő helyre, 
így a nyuszi feje egy zárt doboz-forma 
lesz. Vágj két jó hosszú fület, s ra- 
gaszd a fejre (2.), majd patentkap- 
csokkal (3.) illeszd a vágatokat a 
helyükre. A kapocs csak akkor tart 
jól, ha körömolló hegyével kerek 
lyukakat vágsz számára, így a végta- 
gok mozgathatók is lesznek! Fesd ki 
a nyuszit szép színesre, hogy még 
nagyobb legyen az öröm! 


ax 


A tojásfestéshez boltban kapható 
tojásfestéket vagy ruhafestéket hasz- 
nálj, a reá írt használati utasítás sze- 
rint. A festőlében főzd keményre a 
tojást, nagyobb testvéred vagy anyu- 
kád segítségével. Festőlét készít- 
hetsz úgy is, hogy a forrásban levő 
vízbe minél több, vöröshagymáról 
lefejtett, száraz levelet dobsz; így 
szép barnás színű lesz atojás, ráadásul 


" pénzbe sem kerül. 


Kissé több munkát igényel, de 
megéri a fáradságot a ,hímes" to- 


"jások készítése. Egyik módszere: a 


színes tojás héját kés hegyével, vagy 
rossz borotvapenge sarkával min- 
tásra karcolod. A pengét csavard 
papírcsíkba, hogy csak a sarka álljon 
ki, így nem vághatod meg a kezedet. 
Alul látsz egy sor hímes tojást, régi 
dunántúli pásztorok mintái; min- 
tául szolgálhatnak! 

A karcolásnál érdekesebb díszítési 
mód a tojások , megírása". Sok falusi 
népművész vagy kisleány, ma is 
,írja a tojást", persze nem ceruzával, 
hanem ,gica" segítségével. Ez nem 
más, mint kicsi, fémlemezkékből 
sodort tölcsérke (4.), amelyet beha- 
sított végű pálcába szorítanak, s 
körüldrótozzák, hogy ki ne essen. 


Hogy ne kelljen vele vesződnöd, 
helyette végy az ÁPISZ-ban pár 
fillérért egy redisz-tollat, 2-es szá- 
mút, s hozzá tollszárat. Az írószer- 
számhoz nem tintát, hanem olvadt 
viaszt, padlóviaszt kell használnod. 
Tégy viaszt egy kis bögrébe vagy 
fémedénykébe, ezt állítsd forró víz- 
be, hogy megolvadjon. Közvetlenül 
a lángon nem szabad melegítened, 
mert meggyulladhat. Éppen ezért 
egyedül nem írhatsz tojást, csak 
nagytestvér, szülő, nagymama jelen- 
létében!! A forró vízfürdőben (5.) 
sokáig folyós marad a viasz, amelybe 
bemártogatod Írószerszámodat, s raj- 


"zolgathatsz a megfőtt, de még fehér 


tojásra. Ha megfagyna a viasz az Író- 
kádban, tartsd egy pillanatra gyer- 
tyalángba (6.). A viaszvonalakkal 
megírt tojásokat tedd egy napra 
hideg festőlébe, utána töröld le 
róluk a viaszt, s íme: a tojások szí- 
nesek lettek mindenütt, csak ott 
maradtak fehérek, ahol a viasszal 
írt vonalak fédték a héjat. A kész 
tojásokat dörzsöld be szalonnahéjjal, 
s tedd pápírszalvétával bélelt kosár- 
kába, tányérba. 

FERKAI LÓRÁNT 


II 


Kis házi akadályversenyt 
állítottunk össze Mandula 
László, testnevelő tanár se- 
gítségével. Ő vezeti az Úttö- 
rőstadion utánpótlását az 
úgynevezett alapozó kisdo- 
bos szakkört. Tornaterem- 
ben játszható, mégis inkább 
a szabadba ajánljuk, hiszen 
itt a tavaszi szünidő! A le- 
bonyolításhoz kérjétek a test- 
nevelő tanár vagy tanítótok 
segítségét! Tehát: 

1. Két raj vagy őrs indul. 
Az a fontos, hogy azonos lét- 
számú legyen a játékos had. 
Sípszóra indul egy gyerek. 
A legelső akadály svédszek- 
rényhez támasztott két torna- 
pad. Az egyiken felfelé, a má- 
sikon pedig lefelé kell haladni. 
Természetesen ebből az aka- 
dályból, ha két őrs vagy raj 
indul, akkor kettő szükséges, 
ha három, akkor három. A 
padokon különböző módon 


közlekedhetünk. Például: 


pókjárással. A kéz és láb 


külön lép, és a derekat maga- 


álszó 


san tartjuk. Amint a svéd- 
szekrényt elértük, lefelé 
ugyanígy mozoghatunk. Aki 
leért, a következő akadályig 
2. fókajárással megy. Vagy- 
is fekvőtámaszt csinál, a 
lábát zárja, lábfejét ugyan- 
csak, és csupán kezére tá- 
maszkodva halad előre. 


3. Képzelt hegyre mászunk, 
és szakadékon kell átkelnünk. 
Vagyis három széket állítunk 
egymás mellé bizonyos tá- 
volságra. Erre kell a ver- 
senyzőknek felmászniok, és a 
székek közti szakadéktávolsá- 
got átlépniök. Arra ügyel- 
jünk, hogy ez a távolság túl 
nagy ne legyen! Fogódzkodni 
tilos ! 


4. Ha átjutottunk hegyen- 
völgyön, szakadékon, sánta 
rókaként futunk tovább. 
Vagyis két kézen, egy lábbal. 
A másik lábat pedig egyene- 
sen tessék tartani, mert az 
éppen fáj a rókának! 

5. Ügyességi gyakorlat kö- 
vetkezik! Egy-egy labda 
szükséges hozzá. Ezt kell öt- 
ször pattogtatni egy kézzel. 
Utána a játékos visszahelyezi 
a labdát oda, ahonnan fel- 
vette — ha udvaron játsszuk, 
legyen ott kis mélyedés —, 


szasz] 


pajtás , 


"majd visszafut a csapatához, 


és megfogja a következő já- 
tékos jobb kezét. Erre az el- 
indul, és folytatja a staféta- 
akadályversenyt tovább, 
amíg az őrs utolsó tagja is 
meg nem érkezik. 

Most pedig hadd lássam, 
milyen játékokat küldtetek 
nekem kisdobos és úttörő 
munkatársaim? 


Kidotós 


a neve annak a játéknak, 
melyet Erdősi Kati küldött 
(Cegléd, Rákóczi út 19 c/2). 
Ezt is a szabadban játsszuk, 
lehetőleg két őrs. Egymással 
szemben kell felállni. A. játék 
előtt a pajtások papírgolyó- 
kat készítenek. Egy oldalnyi 
újságpapírból készül egy ga- 
lacsin. Sípszóra indul a já- 
ték. Ugy igyekeznek, hogy 
minden dobás találjon. Há- 
rom , élete? van mindenki- 
nek, vagyis háromszor talál- 
hatják el. Aztán kiesik. Az a 
csapat győz, melynek több 
játékosa marad. 


Számcsone, helycsene 


Állandó úttörő munkatár- 
sam, Szőcs Mihály pajtás (Bu- 


dapest XIII., Tomori t. 5. 
ép. 101. ajtó, I. e.) küldte ezt. 
Mindenki kap egy számot. 
Természetesen annyi szám 
van, ahány játékos. Valaki, 
akit kiszámolunk — beáll 
középre fogónak. Bekötjük a 
szemét. A fogó elkiáltja ma- 
gát: , Cseréljen helyet a 6. és 
9.! A két pajtás némán kí- 
sérli meg a helycserét. A fogó 
igyekszik elkapni valamelyi- 
ket. Akit elfog, az áll be kö- 
zépre. Ha nem sikerül, akkor 
továbbra is marad. Miköz- 
ben a játék folyik, a többi 
szám is helyet cserél. Tilos a 
játékot zörgéssel, beszéddel 
zavarni, vagy félrevezető dol- 
gokat tanácsolni a fogónak, 
akinek amúgyis eléggé nehéz 
a helyzete, hiszen behunyt 
szemmel kell buzgólkodnia. 
Amikor a két szám helyet 
cserél, a gyerekek tapsolnak, 
ez jelzi egyben a fogónak azt 
is, hogy a csere már megtör- 
tént. 

Ezt a játékot Mikus Magdi 
(Pécs I. Tolbuchin út 56.) 
is elküldte, mert biztosan ők 
is szívesen játsszák az úttö- 
rők és kisdobosok összejöve- 
telein. 


Csengós fogó- 

nak hívják  Andrasovszky 
Klára pajtás (Budapest IX., 
Csengettyű u. 1.) játékát. 
Lám, nemhiába lakik a Csen- 
gettyű utcában! 

A játékvezető előre besze- 
rez egy kis csengőt. A játék- 
teret is előre kijelölik, és 


meghúzzák a kör vonalát. 
A vonalon állnak körben a 
pajtások. Körön belül a fogó 
és a csengős van. Mindkettő- 
nek bekötjük a szemét. A fo- 
gó puha sálat vagy kendőt 
tart a kezében. A csengős vi- 
szont a nyakában, karján 
vagy bokáján viseli a csengőt. 
Sípszóra indul a játék. A. kör 
szélén levő pajtások is be- 
futnak, de a fogónak közülük 
csak a csengőset kell a sállal 
eltalálnia. 


Játoni emték 

Klári másik játékának a 
címe. Ha már sokat ugrál- 
tunk, nem árt egy kicsit le- 
ülni. A kiszámolással válasz- 
tott játékvezető tábori emlé- 
keket mesél. A többiek kör- 
ben ülnek, méghozzá úgy, 
hogy háttal a kör közepén be- 
szélő játékvezetőnek, vagyis 
a lábuk kifelé mutat. Sza- 
bály, hogy ha a mesélő azt a 
szót mondja ki, hogy , őrs", a 
játékos a jobb lábát, ha pe- 
dig azt, hogy , tábor", a bal 
kezét kell villámgyorsan fel- 
emelnie. A játékvezető — ha 
sokan játsszák, akkor egy se- 
géd-játékvezető is kell! — 
árgus szemmel figyeli a jel- 
zéseket, s aki nem figyel, az 
kiesik a játékból. 

Most pedig mit mondhat- 
nék még? Talán csak annyit, 
hogy jó mulatást kívánok! 


Játszópajtás 


HAUSWIRTH MAGDA rajza 


CSENGŐ 
vé 09 ka 


Kérdezd 


meg 


a 


KISDOBOSTÓL : 


A legelső, 
hazánkban a mohácsi vész után 
egy esztendővel létesítették, még- 
hozzá Ferdinánd király megbízá- 
sából Taxis Mátyás nevű ember. 
Bécs és Buda között összesen tíz 
állomás volt ebben az időben. 
Amikor még nem volt mindenki 
által igénybe vehető postai szol- 
gálat, a leveleket küldönc vitte a 
címzettnek. Általában ilyen fu- 
tárokat gazdag emberek és termé- 
szetesen a királyi udvartartás 
tartott. 

Később, amikor a postai szer- 
vezet kiépült, érkezését a közsé- 
gekben kürtszóval, vagy más al- 
kalmas módon jelezték. Ilyenkor 
a falu népe összegyűlt a főtéren. 
Itt adták át a levelet a címzett- 
nek. Mivel az egyszerű emberek 


szervezett postát 


nemigen leveleztek, a postaállo- 
más vezetője — később posta- 
mesternek nevezték —, szemé- 
lyesen vitte el a levelet a címzett 
uraságnak. Divatban volt az is, 
hogy akik levelet kaptak, azoknak 
a nevét kiírták a postaállomás 
ajtajára. Így ismerősei útján, 
vagy személyesen értesült valaki 
arról, hogy levelet kapott. A ház- 
hoz-kézbesítés a XIX. század ele- 
jén kezdett csak általánossá válni. 

A levélírás, üzenetküldés egy- 
idős az írájsal. 5—6000 éves a 
guipu(kipu) a fonal, vagy csomó- 
zott írás. Ez állati belekből hasí- 
tott vekony, különböző színű 
szalagokból állt, melyekre csomó- 
kat kötöttek. A csomók színének, 
vastagságának, alakjának külön- 

Fogalmazás órán a levélírásról tanultunk. Így jutot: 
tak eszembe a következő kérdések: Magyarországori 
mikor létesült az első posta? Mióta használnak képes: 
lapot? Kinek van hazánkban a legnagyobb képeslap- 
gyűjteménye? Mióta használnak borítékot? Mire írtak 
levelet, amikor még nem ismerték a papírt? Réger 
hogyan kézbesítették a küldeményeket? — kérdezi 


böző jelentése volt. Írtak állati 
csontokra képjeleket, s a szumí- 
rok nedves, puha agyagba ék- 
alakúra hegyezett pálcikával vés- 
ték az írásjeleket, majd az agya- 
got keményre égették. A kínaiak 
fapálcák végeinek szétkalapálá- 
sával ecsetet készítettek. Ko- 
romból készített tussal írtak bam- 
busznádra, vagy Se- 
lyemszövetre. Az indiánok nyírfa 
és más fák kérgére írták jeleiket. 
A. görögök és rómaiak , notesze" a 
viasztábla volt. Vékony deszka- 
lapot, esetleg elefántcsontlapot 
vontak be viasszal, és erre hegyes 
íróvesszővel — az úgynevezett 
stílussal — karcolták feljegyzé- 
seiket. Ha már nem volt szükség 
az írásra, a stílus másik végével 
elsimították a viaszt. Ezeket a 
, tabellákat?, viasszal bevont la- 
pokat, a középkorban és az újkor 
elején is használták: Az arabok és 
rómaiak is használták a görög 
eredetű, állati bőrből előállított 
pergament. A régi magyarok fa- 
ágra vésett rovásírást használtak. 
A papírt az ősi Egyiptomban 
papiruszcserje rostjaiboól készí- 
tették. Ma is többnyire növényi 
rostokból, ritkábban rongyból ké- 
szül a papír. 

Ha elkészült -a levél, megcí- 
mezzük azt. Régebben a levél- 
papírt hajtották össze, írással be- 
felé, kívülről megcímezték és vi- 


vászonra, 


aszpecséttel, vagy ostyával zár- 
ták le. Az első levélborítékot 
Angliában Brewer nevű ember 
használta. 


Hegedüs Vera, Győrből (Tanácsköztársaság út 16.) 
maga és a Katicabogár kisdobos őrs nevében. A választ 
dr. Lukácz Alfonz a Postamúzeum muzeológusa adta. 


Most pedig lássuk a képesla- 
pokat! Az elsőt egy német könyv- 
kereskedő készítette, méghozzá 
úgy, hogy a hivatalos postai 
levelezőlap címoldalának bal felső 
sarkába tüzért és ágyút ábrázoló 
képet nyomtatott. Ezt a lapot 
1870. július 16-án adta postára. 
Jelenleg hazánkban a legnagyobb 
levelezőlap gyűjteménye dr. Pet- 
rikovich László orvosnak van. 
Ötven esztendőn át gyűjtött lap- 
jait a szerencsi helytörténeti mú- 
zeumnak ajándékozta. Az azóta 
még bővített gyűjtemény kb. 
félmillió darabból áll. Ha $Sze- 
rencsen jártok, okvetlenül nézzé- 
tek meg! Ugyancsak szívesen 
várja látogatástokat a budapesti 


Postamúzeum is. Címe: Buda- 


pest XII., Krisztina körút 6/8. 


WAGNER JÁNOS rajza 

Melyik rajzhoz illenek ezek az indulatszavak: 1. Hopp! 2. Brrr! 3. Hú! 4. Jaj! 


5. Sicc! 6. Pszt! 


Megfejtési határidő: április 20. 


A megfejtéseket küldjétek a Kisdobos szerkesztőségé- 
be, Budapest 8. Postafiók 57. 


A jobb felső sarokban látható rajzot — most például 
egy nyuszit — szíveskedjetek kivágni és a megfejtésre 
ráragasztani. Csak az kaphat képeslapot a hibátlan meg- 
fejtésért is, aki a rajzocskát felragasztja és az összes rejt- 
vényt megfejti. Közöljétek pontos címeteket, és hogy 
hányadik osztályba jártok. Aki hiányos címet ír, nem kap- 
hat lapot. Ne feledkezzetek meg a bélyegről! 


A keresztrejtvény formája is el- 
árulja, hogy a szavakban magán- 
hangzóként csak az A, illetve Á 
betű szerepel. 

Vízszintes: 1. Fontos, értékes 
emberi erő, tulajdonság. 7. Ad, 
régiesen. 10. Fejfedő. 11. TV köz- 
vetítés. 12. Megszólítás. 13. Dél- 
amerikai állat, ék. hiány. 14. Nem 
egészen dagadt. 15. Mezei mun- 
kát végez. 16. Átnyújt. 20. Ilyen 
a róka. (Utolsó kocka kettős 
betű.) 24. Egyik kezed, névelővel. 
25. Nemes fém. (Kettős betű a 
végén.) 26. Szája, költőiesen. 28. 
Német névelő. 29. Vadászebek. 
30. Porció. 32. Múlt idejű ige. 
33. Cipő része. 38. Egyik szülőd. 
(A második betű kettős.) 

Függőleges: 1. Horogra... a 
hal. 2. Pénz után fizetik. 3. Pest- 
környéki község. 4. Tapad. 7. 
Színmű, névelővel. 8. Hölgy. 9. 
Kerti munkát végeztet: 16. Vala- 
miből igen sok. 17. Miskolci 
hegy. 18. Befed. 19. Figura. 21. 
Romániai város. 22. Matéria. (Má- 
sodik betű kettős.) 23. Illat. (Első 
betű kettős.) 24. Valamiből a 
legjobb, névelővel. 27. Mérték- 
viszony. (Utolsó betű kettős.) 
31. Rangjelző. 

Beküldendő: vízszintes 1, függőle- 
ges 17. 


Kekol MUN 


A márciusi rejtvények megfejtése: 


Keresztrejtvény: Telefonáló, Téli sportok. 2. Labda- 
: rugó, daru, dugó, gúla, arab, darab, rabló, 
ugró, Ural. Betűrejtvény: Szerény, kötszer, nagyszerű, 

Ára: 3,— 


NÉGYSZEM és az áprilisi zápor 


